Nadat die Here hom en die volk sonder sukses gewaarsku het, het Hy vir koning Manasse in groot vernedering en in pyn in ballingskap laat wegvoer. In die ballingskap het dit nog slegter met Manasse gegaan. In die diepste ellende het Manasse toe tot die Here sy God om genade gesmeek. Die Here het hom tot bekering gelei en Hy het opregte berou voor die Here getoon.
Sy hele lewe het verander en hy het hom aan die Here en die Here se saak toegewy tot met sy dood. Groot en oneindig is die Here se genade!